Luna Lovegood

Luna Lovegood fikziozko pertsonaia da, J. K. Rowlingen Harry Potterren liburu-sailean. Harry Potter eta Fenixaren Ordena liburuan agertu zen lehenbizikoz. Honela deskribatzen da: ilea nahasi eta horixka, eta begirada zorabiatua eta ameslaria aurpegian.
 Deskribapena 
Rowling-ek esan izan du Luna "anti-Hermione" dela, Lunak gauzak fedez  sinesten baititu; Hermionek, berriz, gertaerei eta logikari erreparatzen die. Hermionek behin eta berriz konbentzitu nahi du Luna bere sinesmenak txorakeriak direla, baina ez du ezer lortzen. 

Txoro samar agertu arren, Lunak pertzepzio azkarrak ditu giza izaeraren gainean, eta Harryk bere zintzotasun eta trebetasuna aprezaitzen ditu. Berak ere lagunak ere oso aintzat hartzen ditu.ezkerrera|thumb|Lunaren jantzi bat.

Lunaren bi gurasoak aztiak dira. Bere aita, Xenophilius Lovegood, Punttalakurloa aldizkariaren editorea da, eta Lunak dio agerkari horrek "jendeak ezagutu behar dituen istorio garrantzitsuak" argitaratzen dituela, nahiz eta beste batzuentzat, funts gutxiko kontuen argitaldari bat den. Lunak dioenez, sorgin aparta izan zen bere ama, eta sorginkeria-esperimentu bat gaizki atera zenean hil zen. Bederatzi urte besterik ez zituela ikusi zuen Lunak bere amaren heriotza, eta horregatik gaitasuna du thestralak ikusteko, besteentzat ikusezinak diren animalia magikoak.

 Filmetan 
Evanna Lynch aktore irlandarrak interpretatu zuen Luna Harry Potterren film sortan. Bere webgunean, Rowling-ek papererako "perfektua" deitu zion Lynchi. Aktoreak ile horia zuritu behar izan zuen papera egiteko, eta kritikaren onespena izan zuen interpretazio haiengatik.Lizo's interview with Luna Lovegood from CBBC. Retrieved on 30 July 2007. 

 Erreferentziak 

 Kanpo estekak 

Kategoria:Literaturako emakumezko pertsonaiak
Kategoria:Harry Potter serieko pertsonaiak